
Allah Rabbul Aaalameen ne har insan par islaam ki talimaat par 
mukammal taur se amal paira hone ko lazim qarar diya hai aur 
islaam se door karne wali har cheez se bachne ki takeed ki hai. Usne 
apne Nabi sallallaho alaihi wasallam ko islaam ka daai bana kar 
bheja saath hi is baat ki khabar di ke jisne Aap sallallaho alaihi 
wasallam ki itteba ki wo hidayat yaab ho gaya aur jisne inkaar wa 
ru gardaani ki wo gumrah ho gaya. 

Allah Rabbul Aaalameen ne mukhtalif aayaton me irtidaad(murtad 
ho jane) nez kufr wa shirk ki tamaam qismo se bachne ki sakht 
takeed farmaai hai aur ulema ne bhi murtad ke hukum me ye baat 
zikr ki hai ke irtidaad ki bahut saari qismen hain jisse insaan deen e 


islam se murtad ho sakta hai. Jiski wajah se uska khoon wa uska 
maal halal ho jata hai aur wo islaam ke daayre se nikal jata hai. 

Yun to islaam se kharij karne wali bahut saari cheezen h lekin unme 
sab se Zyada sangeen aur khatarnaak aur sabse zyada pesh aane 
wali 10 cheezen hain jinhe Imaam Mohammad Bin Abdul Wahab 
Rahimahullah aur deegar ulema ne zikr kiya hai. 

Ham unhe ikhtesaar(khulaasa)ke saath zikr kar rahen hain taake 
aap khud usse bachen aur dusron ko bhi bachne ki dawat den. Allah 
Rabbul Izzat Se aafiyat aur salamati ki ummid hai. 


1. Allah Ta’ala ki ibadat me shirk karna 


Allah Ta’ala ka irshaad hai. 


(j jjS) Ssk lSjjuu qa j'' ?Liiu ^ U» jiij j jhiu V ,jl 

f U’ifefr lil 


"Yaqeenan Allah Ta’ala apne saath shirk kiye jaane ko nahin 
bakhshta, aur uske siwa jise chahe bakhsh de, aur jo Allah Ta’ala ke 
saath shareek muqarrar kare usne bahut bada gunaah aur bohtan 

bandha. ” 


Surah Nisa ayah 48 


Murdon se fariyaad wa madad talab karna, unhen pukaarna, unke 
liye nazar o neyaaz wa zabeeha pesh karna, aur kisi jinn ke liye ya 
kisi qabar par jaanwar zabah karna bhi shirk hai. 


2. Apne aur Allah ke darmiyaan ghairullah ko waasta wa waseela 

bana kar pukaarna. 

Aur unse shafa’at Talab karna aur unpar tawakkul karna, jisne aisa 
kiya wo muttafaqah taur par kafir ho gaya. 

Kuffar apne maboodon ke baare me kaha karte the : 


UJlxLui 

M Yaani in buton ki ibadat ham sirf isliye karte hain kyunki ye Allah 

ke paas hamare sifarishi hain." 

Surah yunus :18 


3.Mushrikeen ko kafir na qarar dena: ya unke kufr me shak karna, 
ya unke mazahib ko sahi kahna, ye sab ijma’an kufr hai. 


4.1s baat ka aqeedah rakhna ke Nabi sallallaho alaihi wasallam se 
doosron ka taur tareeqa zyada behtar hai ya ye ke Aap sallallaho 
alaihi wasallam ke faislon aur ahkaam se ghair ke faisle aur ahkaam 

afzal hain. 


Misaal ke taur pe tawagheet(Taghoot har wo cheez hai jiski Allah ke 
siwa pooja ki ja rahi ho) ke faislon ko Aap sallallaho alaihi wasallam 
ke faislon par tarjeeh dena. Jisne ye aqeedah rakha wo kafir ho 

gaya. 


5.Nabi sallallaho alaihi wasallam ki laai hui shari’at Ke kisi bhi 
hukm se bughz ya adawat rakhne wala kaafir hai. Agarche wo 
zahiri taur par deen pe amal karne wala hi kyun na ho. 

Chunanche irshaad e baari Ta’ala hai: 


H fpUfr'l Jjj! U IJjjS CSAi 


"Yeh iss liye ke woh Allah ki nazil kardah cheez se nakhush huye 
pus Allah Ta’ala ne ( bhi) unn ke aemaal zaya kar diye.” 

Surat No 47 : Ayat No 9 


6.Aap sallallaho alaihi wasallam ki shari’at ke kisi hukm ya kisi 
sawaab ya iqaab(azaab) ka mazaaq udana kufr hai. 


Irshaad e Bari Ta’ala hai: 


f & (jjf-jjpLa J /uji j I 3§ 

A ijjSu v 


M Aap Keh dijiye ke Allah uski aayaten aur uska Rasool hi tumhare 
hansi mazaq ke liye reh gaye hain? M 

"Turn bahaane na banao, yaqeenan turn apne imaan ke baad kafir 

ho gaye ho. " 

Surah Taubah ayat 65-66 


7.Jadoo. 


Iski ek qism dilon ko pherna bhi hai(ye ek jadooi amal hai jisse 
insaani khwahish tabdeel kar di jaati hai, shauhar (ya biwi) ke dil 
ko ek dusre se mohabbat ke bajaaye bughz ya adaawat me tabdeel 
kar diya jata hai.), Jadoo ki ek qism dil me jhukaao aur milaan 
paida karna bhi hai. (Jisse shaytani tareeqon ko apnakar insan ke 
dil me nafrat ki jagah mohabbat paida ki jaati hai.), Jadoogar aur 
jadoo qubul karne wala dono kafir hain. 


Irshaad e Bari Ta’ala hai. 


vii 


"Wo dono bhi kisi shakhs ko us waqt tak (jadoo) nahin sikhaate the, 
jab tak ye na kah den, ham to ek aazmaish hain, to kufr na kar.” 


Surah Baqara ayah 102 


8.Musalmaanon ke barkhilaaf mushrikeen ki madad aur unse dosti 

karna 


Irshaad e Bari Ta’ala hai: 


qa fUij") pJ^uaju '* I j Ij.lvn V tjlai 

6) <£aM\ MU*’#* Juliffcii 


"Aey eman walo! Turn yahud-o-nasaara ko dost na banao yeh to 
aapas mein hi ek doosre ke dost hain. Turn mein se jo bhi inmein se 
kissi se dosti kare woh be-shak enhi mein se hai zalimon ko Allah 
Taalaa hargiz raah-e-raast nahi dikhata." 

Surat No 5 : Ayat No 51 


9.Jiska aqeedah ho ke baaz insaanon ke liye shari’at e 
Mohammadiya ki pabandi zaruri nahi hai wo kaafir hai. 


Irshaad e Bari Ta’ala hai 


Ad QA SjiVI (Jb JJ Jjlj Q& UjJ £nj QA J 



"Jo shakhs islam ke siwa aur deen talash karey uska deen qubool 
na kiya jayega aur woh aakhirat mein nuqsan pane walon mein 

hoga." 

Surat No 3 : Ayat No 85 


lO.Deen e Islam se mukammal inheraaf, na uska ilm hasil karey aur 

naahi uspar amal kare. 


Allah Ta’ala ka Irshaad hai: 


Y Y <j jj&Ha (jiajCl /Oj uluLi qaa ^lla) £>** j 


"Uss se badh kar zalim kaun hai jisse Allah Ta’ala ki aayaton se 
wa’az kiya gaya phir bhi usne unse mun pher liya ( yaqeen mano ) 
ke hum bhi gunehgaron se intiqam leney wale hain." 

Surat No 32 : Ayat No 22 


Mazkoora Nawaqidul Islam murtakib(kisi kaam ko karne wala) 
murtad kahlayega chahe uska irtekaab mazaaq wa istihza(hasi 
udana) me hua ho ya sanjeedgi me albatta wo shakhs murtad na 
hoga jisey kaafiron ne is qadar majboor kardiya ho ke usey apni 

jaan ka khatra ho gaya ho. 


In nawaqis ko inki sangeeni aur unke aam hone ki wajah se zikr 
kiya gaya hai, isliye har musalman ki zimmedari hai ki unse bache 
aur khauf khaaye, ham ghazab e ilaahi nez uske asbaab aur azaab 
ki sakhti se Allah ki panah chahte hain. Chauthi qism me wo bhi 
dakhil hai jiska ye aqeedah ho ke wazeh nizaam wa qawaneen 
islami nizaam wa shari* at se behtar hain. Ya ye ke islami nizaam me 
ikkeeswin sadi ke shana bashana chalne ki salahiyat nahin, ya ye ke 
islami nizaam hi musalmaanon ki Takhalluf(piche rah jana) wa 
pasmandgi(susti) ka sabab hai. Ya ye ke islam sirf masjidon tak 
mahdood hai, zindagi ke doosre shobon me uska koi amal dakhil 
nahin hai, ya jiska ye khayal ho ke chor ke haath kaatna ya shadi 
shuda zinakaaron ko sangsaar karna maujooda zamana ke munasib 

nahin hai. 

Isi tarah jiska ye khayal ho muamlaat aur hudood waghairah me 
wazai qawaneen(qanoon banana) ka nifaaz durust hai, agarche uska 
ye aqeedah na ho ki ye shari*at se afzal hain. Kyunki usne is cheez 
ko jayez samjha jisey Allah Rabbul Aaalameen ne haram qarar diya 
hai. Aur jisne bhi Allah ki haram kardah cheezon jaise zina, 
sharaab, sood aur Allah ki shari*at ko chhod kar bashari qawaneen 
ke nifaaz ko jayez samjha wo ijma’an kafir ho gaya. 


Allah Rabbul Aaalameen se dua hai ke ham sab ko achhe kaamon ki 
taufeeq de aur hamen aur tamaam musalmano ko siraate 
mustaqeem ki hidayat farmaye, wo bahut hi qareeb aur sunne wala 
hai aur durood wa salam ( uski rahmat wa salaamti) ho uske Nabi 
sallallaho alaihi wasallam aur aapke aal wa ashaab par. 

